Lene Hansen (S), 2006-02-21:
Jeg skal muligvis begrænse mig til to eller tre spørgsmål, men det kommer jo lidt an på, hvilke svar jeg får.
I august talte vi jo også meget om fugleinfluenza – jeg vil gerne vende tilbage til den problematik – og forbrugerministeren varslede på det tidspunkt, at nu skulle der indføres skærpede krav til f.eks. opdræt af andefugle, netop fordi opdrættede ænder ikke bliver isoleret, men meget ofte kommer i kontakt med vilde trækfugle.
De seneste foranstaltninger er iværksat i forbindelse med, at man rent faktisk har opdaget fugleinfluenza hos de døde svaner på Rügen, og senere er der også konstateret fugleinfluenza hos fugle andre steder i Nordtyskland.
Vi har som sagt løbende iværksat forskellige foranstaltninger, fordi det jo netop er vigtigt, at hvis sygdommen kommer til Danmark – hvad meget tyder på at den gør – skal den isoleres hos de vilde fugle, så den ikke spreder sig til fuglebesætningerne.
Der er tale om krav om overdækning, for så vidt angår gråænderne, der er tale om at adskille de enkelte fuglearter fra hinanden i forbindelse med opdrættet, og der er tale om en lang række hygiejniske foranstaltninger, når man arbejder med dyrene, så smittespredning hindres, f.eks. via fodtøjet eller på anden måde.
Der er altså allerede gennemført en lang række foranstaltninger af den ene eller anden art.
Dertil kommer, at vi nu har iværksat en lang række yderligere foranstaltninger, derunder at vi stiller krav om, at man som udgangspunkt holder sit fjerkræ indendørs med de undtagelser, som jeg bl.a. også har diskuteret med hr. Bjarne Laustsen, men altså som udgangspunkt holder fuglene indendørs i den periode frem til udgangen af april, hvor trækfuglene typisk kommer ind over landet.
Det vil jeg meget gerne oplyse spørgeren om skriftligt, i det omfang jeg har mulighed for det, men det tal har jeg ikke til rådighed på nuværende tidspunkt.
Tak for det.
Det vil jeg da se frem til.
Så vil jeg stille et sidste spørgsmål til forbrugerministeren.
Det skulle gå på en artikel, som kom frem i medierne i går, tror jeg det var, hvor ministeren var inde i nogle overvejelser om at yde en kompensation for et eventuelt produktionstab.
Hvor langt er ministeren i de overvejelser, eller venter man mere på, at EU skal komme med et udspil også på det her område?
Men sådan som reglerne er i Danmark, er det sådan, at der vil blive ydet erstatning til de besætningsejere, som i forbindelse med et angreb af fugleinfluenza måtte blive udsat for at aflive deres dyr.
De vil modtage en erstatning, mens der for de besætningsejere, hvis besætninger måtte ligge inden for et risikozoneområde, og som i en periode måske oplever tab, fordi de ikke kan afsætte fuglene – ikke at de skal aflives, men de kan ikke afsætte fuglene – så længe der er en isolering af de pågældende besætninger i en vis periode, gælder, at det er en erhvervsrisiko, som de selv må bære.
Der er en gammel aftale mellem den tidligere fødevareminister og erhvervet om, at omkostningerne ved aflivning dækkes, men til gengæld skulle erhvervet så selv søge en forsikringsmæssig afdækning af den erhvervsrisiko, der ligger i, at man kan komme ud for, at man i en periode ikke kan sælge dyrene, fordi de ikke må forlade besætningen.
Hermed sluttede spørgsmålet.